als_Latn dik_Latn sag_Latn
03.08.2011, - E Mërkurë
Ministria e Arsimit kërkon nga DKA-të përshpejtimin e përgatitjeve për vitin e ri shkollorë
Ministria e Arsimit, Shkencës dhe Teknologjisë (MASHT), në takimin e rregullt me drejtorët komunalë të arsimit ka shtruar shumë çështje në lidhje me finalizimin e përfundimit të vitit shkollor 2010/2011dhe përgatitjeve që po bëhen për fillimin e vitit të ri shkollor.
Me këtë rast, ministri i Arsimit, z.Ramë Buja, ka kërkuar përgjegjësi nga të gjithë personat kompetentë, në mënyrë që të kemi një fillim të mbarë të vitit të ri shkollor.
Gjatë këtij takimi, ministri ka kërkuar realizimin e granteve shkollore, si dhe është biseduar edhe për mbishkrimet në shkollat fillore dhe të mesme, çështje për të cilën ministri Buja ka kërkuar që sapo të hartohet Udhëzimi Administrativ për mbishkrimet e unifikuara në hyrje të shkollave kjo të realizohet me kohë.
Ministri Buja kërkoi nga drejtorët komunalë të arsimit që të bëjnë përgatitjet, të cilat atyre u takojnë, në mënyrë që afati i dytë i maturës të kryhet me sukses.
Gjatë kësaj mbledhje u përmend edhe çështja e të riatdhesuarve, me ç'rast u tha se është më se e nevojshme të mblidhen të dhënat e sakta për nxënësit e riatdhesuar, në mënyrë që të gjenden mundësitë sa më të shpejta për kyçjen e tyre në sistemin arsimor të Kosovës.
Ministri Buja shtroi edhe çështjen e rregullimit të ambientit dhe tha se kjo çështje do të rregullohet përmes një rregulloreje, që rregullimi i ambientit të bëhet aksion vjetor ku do të shpërblehen më të mirët.
Ndër të tjera, në takim është diskutuar edhe çështja e shtimit të përgjegjësisë për komunikimin e ndërsjellë DKA- MASHT, domosdoshmëria e zbatimit të ligjit rreth punësimit të kuadrove arsimore dhe zgjedhjes së drejtorëve të shkollave fillore dhe të mesme, si dhe dorëzimi i të dhënave të sakta nga DKA-të për secilën shkollë sa i përket mbarëvajtjes së procesit të furnizimit me tekste të reja shkollore.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn